Sultan Mahmud Shah II, Kedah

Sultan Mahmud Shah ibni Almarhum Sultan Muhammad Jiwa Zainal Adilin (Jawi: adalah Sultan Kedah ke-10. Baginda merupakan putera kepada Sultan Muhammad Jiwa Zainal Adilin I dan Tunku Mariam. Pada 5 Jun 1506, baginda telah dimasyhurkan sebagai Sultan Kedah ke-10 dan bersemayam di Kota Siputeh.

 Kehidupan 
Sultan Mahmud Shah telah berkahwin dengan Che' Larasari yang berpangkat Paduka Bonda. Baginda berdua dikurniakan dua orang anakanda, iaitu seorang putera bernama Tunku Muzaffar Shah dan seorang puteri bernama Tunku Nor Aishah.

 Pemerintahan 
Sultan Mahmud Shah telah bermuafakat dengan jemaah menteri baginda untuk mengangkat ayahanda saudara baginda, Raja Temenggung Uthman sebagai Raja Bendahara Kedah manakala sepupu baginda, Tunku Muhammad Saad diangkat sebagai Raja Temenggung. Baginda juga merupakan seorang pemerintah yang amat mengambil tahu tentang hal ehwal luar negeri.

Di bawah pemerintahan baginda, sukatan dan mata wang khusus untuk kegunaan perdagangan negeri Kedah telah diperkenalkan. Sukatan baharu itu dinamakan kepul, kal, cupak dan gantang, manakala mata wang pula dinamakan tera, pitis, kupang, jembal dan rial. Alat sukatan itu diperbuat daripada tempurung kelapa bagi kiraan kepul, kal dan cupak, manakala kiraan bagi segantang diperbuat daripada kayu yang ditebuk seperti kayu rangka gendang. Setiap alat sukatan itu juga dicop dengan tulisan "Kedah Darul Aman". Mata wang pula diperbuat daripada timah berbentuk bulat dan nipis seperti buah mentalun, berlubang di tengahnya serta ditulis "Kedah Darul Aman" di sekelilingnya.

Pada 5 Januari 1547 bersamaan 13 Zulkaedah 953 Hijrah, baginda telah mangkat akibat kegeringan dan dimakamkan di Kota Siputeh.

Lihat juga 
 Sultan Sultan Kedah

 Rujukan 

Kategori:Sultan Kedah abad ke-16
Kategori:Kematian 1546